O‘zbekiston eksportidagi yetakchi 10 ta davlat ma’lum qilindi. Davlat statistika qo‘mitasi tegishli xabar bilan chiqdi. Foto: Kun.uz Qo‘mita ma’lumotlariga ko‘ra, 2022 yilning yanvar-aprel oylarida O‘zbekiston eksportida yuqori ulushga ega bo‘lgan hamkor davlatlar orasida Xitoy yetakchilik qilmoqda – 826 mln dollar. Keyingi o‘rinlardan mos ravishda 700 mln dollar va 577 mln dollarlik mahsulotlar sotilgan Rossiya va Turkiya joy oldi. Ushbu ko‘rsatkich qolgan davlatlar kesimida quyidagicha ko‘rinishga ega: Qozog‘iston – 367 mln;  Qirg‘iziston – 262 mln;  Afg‘oniston – 235 mln;  Tojikiston – 139 mln;  Kanada – 69 mln;  Eron – 50 mln;  Turkmaniston – 49 mln AQSh dollari. Bundan oldin O‘zbekistonga import olma asosan Erondan olib kelinayotgani xabar berilgandi.